नवाब वाजिद अली शाह को अवध से निर्वासित कर मटियाबुर्ज भेज दिया गया। मटियाबुर्ज एक उपनगरीय क्षेत्र है जो कलकत्ता के निकट स्थित है।नवाब वाजिद अली शाह एक शासक के रूप में सफल हो सकते थे क्योंकि एक अच्छे शासक होने के साथ-साथ एक अच्छे इंसान के भी तमाम गुण उनमें अंतर्निहित थे। वे उदार, दयालु और अपने कार्य के प्रति समर्पित थे। इन गुणों के समानांतर, वे एक कवि, नाटककार, नृत्यकार और कला के महान संरक्षक थे। नवाब वाजिद अली शाह ने जब तख़्त सम्हाला, उन्हें न्यायपूर्ण प्रशासन, सेना में सुधार एवं अन्य प्रशासनिक मसलों में अत्यंत रुचि थी, किन्तु धीरे-धीरे वे संगीत व नृत्य के आनंद में डूबते चले गए।